
עיריית נתיבות
ישיבת מועצה (שמן המניין) מספר 29 מיום 9/3/2024

עיריית נתיבות

לשכת מנכ"ל העירייה

פרוטוקול ישיבת מועצה

שמן המניין מס' 16
מיום רביעי, ז' בניסן תשפ"ו, 25.3.2026
- הופק ע"י: בונוס פרוטוקולים בע"מ, טלפון: 03-5373237 -
השתתפו ה"ה:


מר יחיאל זוהר

- ראש העירייה 

מר שי עמר 


- חבר מועצה
מר משה בנימין פרץ
- חבר מועצה

מר אליעזר שילה דורי
- חבר מועצה 

מר ירין זגזג


- חבר מועצה

מר עידן מרדכי

- חבר מועצה

מר אליהו עמר 

- חבר מועצה

מר מיכאל חדאד

- חבר מועצה

מר יגאל פרץ


- חבר מועצה

מר מיכאל אוזן

- חבר מועצה

מר אבי דרעי 

- חבר מועצה

מר טל שלמה אדרי

- חבר מועצה

גב' כנרת גילה אגור

- חברת מועצה

מוזמנים קבועים:
ראובן פיניש

- מ"מ מנכ"ל העירייה
רו"ח ברק ישראל 

- גזבר העירייה

עו"ד יעל ארביב 

- יועצת משפטי

מר יצחק כהן 

- מהנדס העירייה

איריס כהן

- לשכת ראש העיר
חסרים:
גב' עדי חורי 


- חבר מועצה

מר מנחם בלו 

- חבר מועצה

מר אוריאל כהן

- חבר מועצה

מר חיים יהודה רייכמן
- חבר מועצה

סדר יום:

1. אישור מועצת העיר להתקשרות בפטור ממכרז לעבודות פיתוח לפי סעיף 198 א' לפקודת העיריות (נוסח חדש), עם היזם חברת סולם יעקב א.י. השקעות ונכסים בע"מ, וזאת על בסיס המלצת הוועדה המקצועית. 
2. אישור תב"ר מס' 2437 עבודות פיתוח באזור התעשייה ממשרד הכלכלה בסך 1,080,000 ₪ עבור שדרוג מרכזים מסחריים – החלטת ממשלה. 
3. אישור תב"ר מס' 2436 ממשרד החינוך בסך 21,166 ₪ עבור נגישות אקוסטית פרטנית – אפיקי מים. 
4. הרמת כוסית לכבוד החג. 
יחיאל זוהר:

דבר תורה. יגאל. 

*** דבר תורה מפי יגאל פרץ *** 

1.
אישור מועצת העיר להתקשרות בפטור ממכרז לעבודות פיתוח לפי סעיף 198 א' לפקודת העיריות (נוסח חדש), עם היזם חברת סלם יעקב א.י. השקעות ונכסים בע"מ, וזאת על ב0יס המלצת הוועדה המקצועית. 
יחיאל זוהר:

רבותיי סדר יום, יש נושא אחד עיקרי, זה הסיפור עם היזם. 

עו"ד יעל ארביב:
יש נושא על סדר יום בעצם אישור של המועצה לפי סעיף לפי סעיף 198א' בפקודה, שזה בעצם אישור להתקשרות בפטור ממכרז לעבודות פיתוח. התקיימה ועדה מקצועית, כשבפניה הובאו חוות דעת של הגזבר יחד עם מהנדס העיר, כמו שהפקודה דורשת, וגם חוות דעת משפטית. אני לא יודעת אם יצא לכם לקרוא, אז אני אציג את זה בקצרה. בעצם ברמות יאיר יש תוכנית חלה, שהתוכנית החלה קובעת שטחים מבונים בשטחים במגרשים שהם מיועדים למגורים. השטחים המבונים האלה הם בעצם שטחים שמיועדים למטרות ציבוריות, זה יכול להיות כל מיני סוגים של שימושים ציבוריים, ובעצם הקבלן זכה במכרז של רמ"י, והוא מבקש לממש ולהוציא היתר למגרש שלו. במסגרת הבנייה הוא צריך לבנות גם את הקומות המבונות. כלומר, הוא עושה בעצם עבודה בעצם שהיא למטרה ציבורית, זה נכס ציבורי. התקשרות כזו מצריכה ככלל מכרז, אבל בסיבות האלה אפשר להביא לפי סעיף 198א' לפקודה למועצת העיר לאישור, לבצע את העבודה באמצעות אותו יזם בפטור ממכרז. ובמסגרת החומרים שהוצגו בפניכם הוצגו כל השיקולים שצריכים להציג הגזבר ומהנדס העיר וגם חוות דעת המשפטית וזה בסוף, בסופו של יום, כדי שהיזם יוכל לבנות את הפרויקט כולל הדירות, כולל הקומה המבונה שהיא בדירת הגן, צריכה להיבנות וזהו. יש למישהו שאלות? 

יחיאל זוהר:

רגע, יש חוות דעת יועץ משפטי? 

עו"ד יעל ארביב:
כן, בטח. יש חוות דעת מהנדס וגזבר לגבי האומדנים. 

יחיאל זוהר:

יש התייחסות כלכלית של הגזבר?
שי עמר:

כן, יש.
יחיאל זוהר:

אוקיי, ויש משהו שנגזר מהחלטה מהסוג הזה, זה הסיפור של ההסכם ב-11.24 בשכונות החדשות, יש גם מתחמים כאלה.
דובר:


קצת. 

יחיאל זוהר:

לא משנה. השאלה, אם אנחנו נכנסים בהסכם. בפרסום עכשיו שיש 3,500 יחידות, האם נכנס סעיף שמדבר על זה? 

יצחק כהן:

כן, בטח. 

יחיאל זוהר:

בטוח. 

יצחק כהן:

כן, אלון על זה לגמרי. 

יחיאל זוהר:

אלון על זה, אבל אני לא ראיתי את זה בשום מקום, 

יצחק כהן:

אין מצב... 

עו"ד יעל ארביב:
אתה מדבר על המכרז לפני הפרסום? 
יחיאל זוהר:

בפרסום עצמו צריך שתהיה הערה, לפני שמישהו זוכה בחוברת שעולה, ‫בחוברת שעולה באזורים האלה ‫שיש בהם מבנים מהסוג הזה, ‫צריך שיהיה כתוב בפירוש מי מממן איזה חלקים, ‫ואיך הוא רושם את הזכויות ‫של המבנה על שם העירייה. 

יצחק כהן:

נעשה את זה... בסדר? 

יחיאל זוהר:

‫לא, אז אני אומר, תכינו כבר... 

דובר:


צריך להטמיע את זה במסמכי המכרז. 

יחיאל זוהר:

אבל אם לא יהיה מסוד, יקרה מה שקרה פה, שהם לא פרסמו את זה בפרסום, ואז כולם מתנערים ומשאירים אותנו באוויר. עכשיו, יש את ההחלטה של רמ"י, עם 2,500 ₪, זה מופיע? 

עו"ד יעל ארביב:
זה מפורט בחוות דעת. 

יחיאל זוהר:

ויש עוד משהו שכדאי לדעת ואתה צריך לדעת, זה שהם העבירו לנו את הכסף, רמ"י העביר לנו את הכסף. זאת אומרת, מבחינת היחידות האלה, חבר'ה, היחידות האלה, כמה סך הכל יש? 18, נכון? 
יצחק כהן:

30. 

יחיאל זוהר:

18 זה גני ילדים? 

יצחק כהן:

כן. 

יחיאל זוהר:

אוקיי. על גני ילדים יש לנו הרשאות שאנחנו אמורים לקבל מלאות. מה זה הרשאה מלאה? אם יש לנו 2.5 מיליון ₪ לבנייה של גן ילדים, אז שם זה לא זוגות, זה לא 5 מיליון שקל, אלא 2.5 או 1.7 מיליון, אני עד כמה שאני זוכר זה 1.7 מיליון. 1.7 מיליון אנחנו מקבלים עבור כיתת גן, אנחנו נקבל גם עבור הבינוי הזה. מפחיתים מזה את ה-2,500 כפול 200 מ"ר, ומה שנשאר אנחנו צריכים להשלים את הבינוי. כי הקבלן לא ישלים לך בינוי, הוא ייתן לך שלד. 

עו"ד יעל ארביב:
זו רק מעטפת. 

יחיאל זוהר:

מעטפת. לא רק מעטפת, יש גם הנחיות מה מוסיפים במעטפת. לדעתי גם אלומיניום, סגירה. 

יצחק כהן:

מעטפת זה כולל הכל, כולל חיפוי אבן, כולל חלונות. 

יחיאל זוהר:

כולל חלונות, אוקיי. 

יצחק כהן:

ולא רק זה, הם עושים גם פיתוח. הפיתוח של החצר זה על הקבלן. והכל ב-2,500 ₪. 

יחיאל זוהר:

זה בדיוק מה שאני רוצה להגיד לך. יש שם שני דברים שאנחנו צריכים להיערך ומהר מאוד. אחד, להכניס מתכנן שיתכנן לנו כיתה אחת מתוך ה-18, איך היא תיראה מבפנים וכמה העלות אמיתית שלנו. אם אתה נכנס לחשמל, אינסטלציה, ריצוף, טיח, כל מה שצריך בפנים, כמה זה יעלה בסוף כדי להשלים. ההערכה היא שזה שליש-שני שליש. שליש השלד ועוד שני שליש. זאת אומרת עוד 5,000 למ"ר, סך הכל 7,500, סביר? 

יצחק כהן:

כן, נראה לי. 

רו"ח ברק ישראל:
השלמה מדויק בערך 4,000. יהמה שאמרתי, פחות או יותר 2,500 ועוד 4,000 ₪. 

רו"ח ברק ישראל:
לפני מע"מ כמובן. 

יחיאל זוהר:

זה 6,500, נו מה? 

רו"ח ברק ישראל:
נכון, נכון. 

יחיאל זוהר:

הסיפור הזה צריך להיות סגור, גם מבחינת ההרשאות, תיקח את ההרשאות ממשרד החינוך, אתה לא לוקח הרשאות על השלמה של 4,000, אלא על כל ה-7,500. אתה מקבל מלא, מבצע מלא, אתה משלם 2,500 בהתחלה לקבלן והשלמה. עכשיו, יש לזה פיתוח. אם הוא נותן לך בקומה שנייה, הוא עובד עלינו, זה לא פיתוח.
עו"ד יעל ארביב:
הוא לא יכול לתת בקומה שנייה. 

יחיאל זוהר:

הוא יכול לתת.

עו"ד יעל ארביב:
במקרה הזה לא. 
יחיאל זוהר:

אני לא יודע מה המקרה הזה. אני יודע שיש קבלן אחד שבונה לנו בשלוש קומות, שתי קומות. 

יצחק כהן:

אה, כן. 

יחיאל זוהר:

אז הפיתוח הוא פיתוח עבור שתי הקומות, זאת אומרת, הוא לא נותן לי... 

יצחק כהן:

הוא עושה גם חצר בקרקע. 

יחיאל זוהר:

רגע, הוא לא נותן פיתוח מלא. פה אני לא יודע איפה היחידות שלו אם זה צמודי קרקע, צמודים לקרקע, אז זה לא פיתוח, זה פיתוח מלא זה כולל גדרות, כולל הכל. 

יצחק כהן:

נכון, אבל רק במוסדות, יש גם לא מוסדות.

יחיאל זוהר:

אני מדבר רק על ה-18 מתוך 30. אחר כך יש לך בתי כנסת, יש לך לא יודע מה מועדון, מה שאתה רוצה, תעשה מה שאתה רוצה, זו ההחלטה של העירייה, זה כסף אחר. פה בכיתות לגני ילדים ומעונות יום, זה כיסוי מלא של המדינה. אני רוצה לא להפסיד, אני פשוט רוצה שזה ייטמע מסודר נכון במסמך כי אם זה לא יהיה במסמך, לא תקבל אותו. זה בדיוק מה שקרה לנו עכשיו שהם פרסמו בלי לכתוב מי אחראי למה, מי משלם מה. ועכשיו אני רב עם משרד החינוך שאומרים לי - אדוני לא לקחת את זה בחשבון. אבל לא לקחנו בחשבון כי גם אין מגרשי חומים, אין איפה לבנות גנים היום. אז בעניין הזה תהיו מסודרים, ואני אומר את זה רק בשביל הימים הקרובים, כי אנחנו נכנסים עכשיו למשא ומתן עם משרד החינוך, שיהיה מסמך אחד לגבי כיתת גן כמה עולה לנו. אמיתי. 

יצחק כהן:

יש, יש. 

יחיאל זוהר:

לא, זה תכנון. זה תכנון. 

יצחק כהן:

לא, ביצוע.
רו"ח ברק ישראל:
לא, לפי ביצוע. 

יחיאל זוהר:

איפה? מי קבע...? 

יצחק כהן:

יחיד, אתה צריך כל כיתה השלמה של עוד 800,000. 

יחיאל זוהר:

לא, לא, אני יודע מה. אריאל הכין מה שאני אמרתי לו. אמרתי, תכין ל-7,000 שקל, אז הוא הכין, אני צריך לדעת על אמת כמה יעלה לי. כי אני אגיד לך מה יכול להיות, ההשלמה של מה שאמרתי כרגע בכיתת גן אחת, היא לא תעלה 4,000, היא תעלה פחות. אלא אם כן אתה רוצה לעשות את זה ב-4,000... 

יצחק כהן:

בסדר, נו. 

יחיאל זוהר:

אז אני בא ואומר, אם אנחנו עושים את זה עם פיתוח, עם תשתיות, אנחנו מגיעים ל-4,000. אם לא נעשה פיתוח לזה, לא תקבל את ה-4,000. אז היינו סגורים עם זה?
רו"ח ברק ישראל:
בסדר. 
יחיאל זוהר:

 עכשיו תגידי לי מה צריך פה.
שי עמר:

מה עם שאר היזמים שבנו שם והתקדמו? 

יחיאל זוהר:

היזמים האחרים, אם זה לא כיתות גן, זה כסף אחר.
שי עמר:

לא, לא צריך גם להביא אותם לישיבה? 

עו"ד יעל ארביב:
כרגע אין יזמים.
שי עמר:

לא צריך להביא אותם גם לפה למליאה? 

עו"ד יעל ארביב:
ההסכם הזה הגיע כרגע, כי כרגע צריך לשלם ליזם. היזמים האחרים, ברגע שההסכמה היא כזאת שצריך לשלם, זה גם יגיע. יהיו עוד הסכמים. 

יחיאל זוהר:

אגב, אם הוא לא יחתום על זה שהוא מעביר את הדברים האלה, עוד משהו שכדאי, אני אגיד לכם עוד משהו, האיש מתחייב להוציא על פי ההמלצה הזו את המבנה הבנוי מתוך הקומות שלו, הוא מוציא את ה... החוצה והוא בונה בנפרד? 

יצחק כהן:

לא. 
יחיאל זוהר:

אז איך הוא עושה את זה? 

יצחק כהן:

קומת קרקע. 

יחיאל זוהר:

בתוך הבניין? 

יצחק כהן:

כן. 

יחיאל זוהר:

איך אתה מעביר זכויות?
שי עמר:

קומות עמודים. 

יחיאל זוהר:

איך אתה מעביר זכויות? 

עו"ד יעל ארביב:
מה אתה שואל? אה, בהסכם קבענו, בהסכם יש את המנגנון של רישום הזכויות. 

יחיאל זוהר:

חייב לעשות רישום זכויות. 
עו"ד יעל ארביב:
אנחנו קובעים את זה. הוא דואג לרשום את הזכויות על שם העירייה. 
יחיאל זוהר:

אם הוא לא דואג לעשות את זה, אז ממילא הפסדת את הכל כי זה יישאר... 

יצחק כהן:

מה פתאום, יש חוזה. 

יחיאל זוהר:

אבל אני מסביר לך איך אתה כופה עליו את החוזה. 

עו"ד יעל ארביב:
אנחנו הבטחנו את זה כבר. 

יחיאל זוהר:

זה פעם אחת. פעם שנייה, אם אתה לוקח את הבניין, מוריד ממנו את ה-200 מ"ר האלה ועושה אותם בנפרד, , אתה משחרר לו בית למכירה, נכון?
עו"ד יעל ארביב:
דירת גן. 

יחיאל זוהר:

דירת גן. שזה שווה ערך וכמעט כפול מדירה רגילה.
עו"ד יעל ארביב:
זה כבר אירוע אחר. 

יצחק כהן:

אני שמאי? אני לא שמאי.

דובר:


אבל זה מתאפשר? 

עו"ד יעל ארביב:
לא במקרה הזה. 

יחיאל זוהר:

הבנו? 

יצחק כהן:

יחיאל, בכל השכונה יש 2 מקרים כאלה. כולם עשו... 

יחיאל זוהר:

לא משנה, אני לא רוצה ללכת נגד היזם, אבל אני רוצה לשמור על הזכויות של העירייה. 

יצחק כהן:

עוד פעם, ברגע שאתה שם את זה בצד, יש השבחה, והוא משלם השבחה.
יחיאל זוהר:

הו, יפה, אז אם אתה עושה השבחה, אז השבחה יש במקרה הזה של פרסום? 

רו"ח ברק ישראל:
במקרה הזה לא, כי זה בתוך הבניין. 

עו"ד יעל ארביב:
לא, לא, במקרה הזה אין- 

יחיאל זוהר:

במקרה הזה זה בנוי בתוך הבניין.
עו"ד יעל ארביב:
זה בתוך הבניין, זו הסוגיה שבפנינו עכשיו. זו בעצם הבקשה... 

יחיאל זוהר:

איפה אנחנו מכוסים עם עוד משהו? איפה אנחנו מכוסים עם החיוב של הקבלן לבנות? עד עכשיו אנחנו מדברים, הוא חותם. 

עו"ד יעל ארביב:
זה ההסכם. במקרה הספציפי הזה ההסכם... 

יחיאל זוהר:

והיה והווא לא יבנה, מה תעשה לו?
יצחק כהן:

לא, הוא חייב למסור חוזה בטופס. 4, מה זאת אומרת?
יחיאל זוהר:

לכן אני שואל את השאלה.
רו"ח ברק ישראל:
הוא לא יקבל את הכסף. 

יצחק כהן:

וגם לא טופס 4. 

יחיאל זוהר:

אתה מכניס את ה-200 מ"ר האלה- 

יצחק כהן:

בחוזה? 

יחיאל זוהר:

לא בחוזה. 
שי עמר:

יהיה בהיתר. 

יצחק כהן:

יש תנאים בחוזה שהוא עושה. 

יחיאל זוהר:

אני עושה את זה כהתניה ביתר. 

שי עמר:

בהיתר שהוא מגיש עכשיו. 

יצחק כהן:

ההיתר לא ניתן בלי חוזה. 

עו"ד יעל ארביב:
נכון, למה אנחנו פה? 
יחיאל זוהר:

ההיתר מותנה בחתימת חוזה. 

יצחק כהן:

נו, ובחוזה כתוב הכל. 

יחיאל זוהר:

אני לא הולך לעשות משהו אחר. להכניס את ה-200 מ"ר, או תכנון מטר, שיהיה כתוב שם כיתת גן בהיתר, ואני חותם לו. כי אם הוא יבנה 200 מ"ר, והוא יצא, והוא לא ייתן, בוא נלך על מישהו שהוא... הוא לא ייתן לך אוטומט... הוא לא מספיק החוזה. 

שי עמר:

הוא רוצה שבהיתר יהיה רשום לך מגורים שבע קומות פלוס גן ילדים. 

יחיאל זוהר:

אם יהיה כתוב שם כיתת גן- 

עו"ד יעל ארביב:
אבל זה חייב להופיע בהיתר הקומה המבונה הזאת. היא מופיע בהיתר... 

יחיאל זוהר:

אוקיי, זה מה שאני רוצה. 

עו"ד יעל ארביב:
התב"ע קובעת את זה, ולכן זה חייב להופיע.
יחיאל זוהר:

שיופיע בהיתר קומה מבונה, כיתת גן, כדי שהוא לא יוכל למכור את זה. 

עו"ד יעל ארביב:
זה חייב, אחרת זה לא תואם תב"ע. 

יחיאל זוהר:

אוקיי, אז הנה, הבנו, תודה רבה. עכשיו מה אתם רוצים פה? 

עו"ד יעל ארביב:
 אישור של מועצת העיר להתקשרות בפטור ממכרז לפי סעיף 198א' לפקודה. זה נושא ההצבעה. 

יחיאל זוהר:

זה רק אישור. 

עו"ד יעל ארביב:
 אישור לעצם ההתקשרות, זה לא של החוזה, זה לעצם ההתקשרות.
יחיאל זוהר:

לא, אני לא מאשר את החוזה פה, כי אין לי חוזה. 

עו"ד יעל ארביב:
האישור הוא רק להתקשרות.

יחיאל זוהר:

מאשרים את אישור ההתקשרות. 

טל שלמה אדרי:
החוזה אחר כך יבואו לאישור. 

עו"ד יעל ארביב:
הוא לא צריך להגיע. 

יחיאל זוהר:

לא צריך לבוא. 

עו"ד יעל ארביב:
עצם הסוגיה זה הפטור ממכרז לעבודות פיתוח. 

יחיאל זוהר:

הבעיה היא אם פטור ממכרז או חיוב במכרז, נו. טוב, רבותיי, ההצעה היא לאשר פטור ממכרז. 

עו"ד יעל ארביב:
אישור מועצת העיר להתקשרות בפטור ממכרז לעבודות פיתוח לפי סעיף 198א' לפקודת העיריות, נוסח חדש, עם היזם חברת סולם יעקב א.י. השקעות ונכסים בע"מ, וזאת על בסיס המלצת הוועדה המקצועית. 
יצחק כהן:

סולם יעקב. 

יגאל פרץ:

זה בלי ניקוד.

עו"ד יעל ארביב:
מצ"ב פרוטוקול הוועדה, חוות דעת גזבר ומהנדס העיר בצירוף נספחים, חוות דעת יועמ"ש העירייה. 
יחיאל זוהר:

טוב, יש עוד שאלות? 

אליעזר ש. דורי:
במשפט אני אשמח לדעת מה מדובר. במשפט אחד. 

עו"ד יעל ארביב:
אז תקרא את החומר. 

יחיאל זוהר:

תקרא, יש לך שם הכל כתוב. אין לי כוח לחזור על זה. 

מיכאל אוזן:

אני רוצה לשאול שאלה, אני כאילו סתם רוצה להבין. איך זה משתלם לקבלן לעשות את זה בסכום כל כך נמוך למ"ר?
יחיאל זוהר:

זה לא צריך להשתלם לו, זו כפייה של המדינה עליו.
מיכאל אוזן:

כאילו חלק מהזכייה שלו זה? 

יחיאל זוהר:

בוודאי, הוא זכה בתמורה לזה שחייב לספק את הכיתות האלה. לא שאלו אותו גם, בפרסום כתוב לו שהוא חייב לתת כיתת גן בקומה כזו וכזו. 

עו"ד יעל ארביב:
בתכנית זה כתוב, בתכנית החלה. 

יחיאל זוהר:

גם בתכנית עצמה. 

טל שלמה אדרי:
זו השאלה ששאלנו היום בוועדה. 

יחיאל זוהר:

כולם בעד? 

שי עמר:

פה אחד, כן. 

יחיאל זוהר:

מאושר פה אחד. 

החלטה:
הוחלט פה אחד לאשר התקשרות בפטור ממכרז לעבודות פיתוח לפי סעיף 198 א' לפקודת העיריות (נוסח חדש), עם היזם חברת סלם יעקב א.י. השקעות ונכסים בע"מ, וזאת על ב0יס המלצת הוועדה המקצועית.
2.
אישור תב"ר מס' 2437 עבודות פיתוח באזור התעשייה ממשרד הכלכלה בסך 1,080,000 ₪ עבור שדרוג מרכזים מסחריים – החלטת ממשלה. 
3.
אישור תב"ר מס' 2436 ממשרד החינוך בסך 21,166 ₪ עבור נגישות אקוסטית פרטנית – אפיקי מים. 
יחיאל זוהר:

מה הסעיף הבא?

רו"ח ברק ישראל:
2 תב"רים. טוב. 

יחיאל זוהר:

יש איזה שאלות לגבי התב"רים? 

רו"ח ברק ישראל:
אישור תב"ר מספר 2437, עבודות פיתוח באזור התעשייה ממשרד הכלכלה בסך של 1,080,000 ₪ עבור שדרוג מרכזים מסחריים במסגרת החלטת ממשלה. תב"ר שני זה אישור תב"ר 2436, משרד החינוך, בסך של 21,166 ₪ עבור נגישות אקוסטית פרטנית, אפיקי מים. זהו. 

יחיאל זוהר:

אגב, קיבלנו היום עוד שש כיתות, אבל זה כבר לא ייכנס לפה, שש כיתות גן, זה כבר לא ייכנס. אישרו אותם היום. טוב, יש שאלות לגבי התב"רים?
מיכאל אוזן:

שאלה, לגבי אפיקי מים, זה כתוב שם רח' יוסף הכהן 2. 
יגאל פרץ:

בסדר, לא משנה, זה לא ביוסף כהן.
שי עמר:

אבל זה הולך לפי פר ילד, ילדה, יש לך את תעודת של הילדה איפה שהיא נמצאת, כנראה הכתובת של המוסד נמצאת שם. אבל בסוף איפה שהילד נמצא באותו מוסד, שם הוא יקבל את ההנגשה שלו. 

יחיאל זוהר:

זה על ההנגשה? מופעל בדיוק בספר שבו הילד נמצא, זה לא משנה. 2 מאושר? 

שי עמר:

2 מאושר פה אחד. 

יחיאל זוהר:

סעיף 3? 

שי עמר:

מאושר פה אחד. 

יחיאל זוהר:

תודה רבה. 

החלטה:
הוחלט פה אחד לאשר תב"ר מס' 2437 עבודות פיתוח באזור התעשייה ממשרד הכלכלה בסך 1,080,000 ₪ עבור שדרוג מרכזים מסחריים – החלטת ממשלה.
החלטה:
הוחלט פה אחד לאשר תב"ר מס' 2436 ממשרד החינוך בסך 21,166 ₪ עבור נגישות אקוסטית פרטנית – אפיקי מים.
4.
הרמת כוסית לכבוד החג. 
שי עמר:

סעיף 4 אושר. 

יחיאל זוהר:

סעיף 4, תרימו כוסית לחיים, חג שמח. שיהיה לנו שקט ושיהיה לנו שנים טובות ונעימות. 
טל שלמה אדרי:
ראש העיר, אני רוצה רשות דיבור עם אפשר. 

יחיאל זוהר:

דקה. והיום והיום גם האיראנים דחו את ההמלצה של טראמפ.
טל שלמה אדרי:
אז זה הולך להיות אקשן.
יחיאל זוהר:

אז יהיה אקשן. 
טל שלמה אדרי:
אז בהקשר הזה הייתי כן רוצה להגיד משהו. סליחה, חבר'ה, קודם כל, כן אני חושב שיש מקום לשתף את מליאת המועצה בהחלטות שיש להן השלכות רוחב, כמו למשל הנושא של פתיחת מוסדות חינוך בזמן מלחמה. אנחנו בפאנל כזה שמשקף את מגוון הציבור באופן רחב. כבודה של ועדת המל"ח מונחת במקומה, יש אנשי מקצוע. אבל חשוב. מאוד שגם מליאת המועצה ייתנו דעתם כל אחד ובהתאם לזה תתקבל החלטה מושכלת יותר. ואז אפשר לבוא לציבור ולהגיד אוקיי מליאת המועצה, העירייה קיבלה החלטה באופן גורף או כזה או אחר שמשקף יותר את רחשי הציבור. זה אחד. 

יחיאל זוהר:

אני אחסוך לך. חברי המועצה הוזמנו, וכולכם מוזמנים לפעילות ההתנדבותית שישנה של הרבה מאוד תושבים, גם חלק מחברי המועצה. הסמכות לקבלת החלטה בעניין הפעלה בחירום נתונה לראש העיר. אתה יכול להגיד מה שאתה רוצה.
טל שלמה אדרי:
נכון. אני אומר. אמרתי ראוי, לא אמרתי שאתה חייב. 

יחיאל זוהר:

אני לא רציתי להכניס פוליטיקה. לא רוצה.
טל שלמה אדרי:
לא, לא פוליטיקה. 

יחיאל זוהר:

אם אני לא חייב, אז אני לא רוצה. 

טל שלמה אדרי:
מן הראוי. 

יחיאל זוהר:

לא, זו אחריות. אין אף אחד בארץ שמעביר את האחריות הזו למישהו אחר. אנחנו לא נמציא משהו שלא קיים. האחריות בסוף זה אני נושא באחריות. ולכן אני שומע את כולם, הזמנתי את כולם, חלק מחברי המועצה משתתפים. 

טל שלמה אדרי:
אותי לא הזמנת. 

יחיאל זוהר:

אתה משתתף בישיבות, חלק...
טל שלמה אדרי:
אותי לא הזמנת. 

יחיאל זוהר:

אתה מוזמן, הנה אני מזמין אותך, באמת, אתה מוזמן, תתנדב, בוא תעשה איתנו ערב חג. הלא אנחנו צריכים כוח.
טל שלמה אדרי:
השאלה אם אני אבוא אגיד לך משהו, אתה תגיד לי - אוקיי, שמעתי, ובוא. 

יחיאל זוהר:

לא, לא, לא. 

טל שלמה אדרי:
אם אני שם בתור עציץ, מה זה ייתן? 

יחיאל זוהר:

זה לא הולך ככה. אני אגיד לך איך זה הולך. 

טל שלמה אדרי:
לא פוליטיקה, עזוב פוליטיקה בצד. 

יחיאל זוהר:

אני אגיד לך איך זה הולך. יושב מפקד התחנה, ויושב מד"א, ויושב כב"א, ויושב הצבא, ופיקוד העורף יושבים, יושב החינוך, ויושב ההנדסה, ויושב, יושב, יושב, יושב, ואני שומע את כולם, והכל מוקלט, ובסוף אני מקבל את ההחלטה, זה מה שעושים. אני לא מעוות את הסמכות הזו לאף אחד, כי אני לא יכול. אם אני אכניס לשם פוליטיקה לא ייגמר, לא ייגמר, זה לא הגיוני.
טל שלמה אדרי:
אנחנו לא מדברם על פוליטיקה. זה דבר אחד. דבר נוסף, אני הגשתי שלוש שאילתות בחודשים האחרונים, השאילתות האלה, עכשיו עוד פעם, לשיטתך, כתבת מכתב, זה לא מכתב תשובה מבחינתי, להפנות אותי לגורמים מקצוע ולהגיד 'תקבל את התשובה'. אגב, אני פניתי אליהם, מסיבות כאלה ואחרות אני לא בא בטענות, לא התאפשר להם לתאם איתי פגישה כדי לקבל את התשובות. 

יחיאל זוהר:

אוקיי. 

טל שלמה אדרי:
עכשיו, אני לא קיבלתי תשובה. מן הסתם הדבר הזה צריך לבוא על פי פקודת העיריות, לבוא לדיון למליאה. 

יחיאל זוהר:

לא, זה לא צריך לבוא לדיון במליאה.
טל שלמה אדרי:
הנה, אני צירפתי, יש פה יועצת משפטית. 

יחיאל זוהר:

אני אגיד לך, עזוב. זה לא צריך לבוא לדיון במליאה. אתה שלחת לי שאילתות, נכון שאיחרתי בחלק מהם לכמה ימים, או בחודש, לא משנה. בסוף עניתי לך על כולן. אגב, אני חייב לך עוד תשובה אחת.
טל שלמה אדרי:
נכון, והיא צריכה לבוא לפה, אם אתה לא נותן לי את התשובה, צריך להעלות אותה הסדר. 

יחיאל זוהר:

אני אתן. אם אני אומר לך שאני נמצא במר"פ בבית יותר ממה שאני נמצא בבית, אז אתה צריך להבין שהדברים עכשיו, הקשב של כולנו מופנה לדברים אחרים. יש לך שאילתות שעניתי לך עליהן, והפניתי את הגורמים האחראים למסור לך כל חומר ולשבת איתך על כל שאלה. אמר לי הגזבר שהוא לא הספיק את זה, והנה אני מבקש פה, תקבעו פגישה, אני יודע, אתה ועוד מי שכתבתי לו במכתבים, תדאגו שייפגשו, תנו לו את התשובות. אתם לא צריכים לתת לו, לא להכין להם טבלאות לחברי מועצה. אתה צריך להגיד לו, הנה הנושאים, תצלם מה שאתה רוצה לצלם. אגב, הצילום על פי התקנה הוא חייב אישור שלי, על כל מסמך שהוא רוצה לצלם, הוא צריך אישור שלי, אבל גם אני מוותר על זה. שב איתו, אני סומך עליך , תן לו מה שאתה רוצה, תן לו מה שאתה רוצה, הכל בסדר. אבל אם זה לא קרה בחודש הזה, ממילא כל המדינה נעצרה.
טל שלמה אדרי:
כן, אבל עזוב את החודש הזה, אני מדבר איתך על שאילתה שהגשתי לך בחודש נובמבר. לא הייתה מלחמה. 

יחיאל זוהר:

אבל אמרתי לך שעניתי לך באיחור, ומרגע שעניתי לך זה עבר כבר אליו. לא נפגשתם בגלל החודש הזה, לא היה משהו אחר. אני מציע שתיפגשו למרות המלחמה, תיפגשו, תמצאו זמן להיפגש. 

טל שלמה אדרי:
... גם איתה וגם איתו דיברתי. 

עו"ד יעל ארביב:
לשלוח לי ווטסאפ לפני שבוע זה לא נחשב לפנות. 

טל שלמה אדרי:
לא, לא, זה לא לפני שבוע. כשנכנסת לתפקיד. 

עו"ד יעל ארביב:
לא על זה. תפנה מסודר, תשלח מייל, תבקש, המזכירה תתאם. גם אם היא בבית, היא תתאם. 

יחיאל זוהר:

 כמו למשל, עכשיו אמר לי המנכ"ל שאתה ביקשת להיפגש, אתה לא פנית אליי בכלום. אתה פונה באמצעות התקשורת, אני לא קורא את העיתונים.
טל שלמה אדרי:
מה להיפגש? 

יחיאל זוהר:

ביקשת לעלות היום משהו, נכון?
טל שלמה אדרי:
את השאילתות... 

יחיאל זוהר:

אבל לא ביקשת ממני, לא הפנית אליי כלום.
טל שלמה אדרי:
השאילתא נשלחה אליך. ברגע ששאילתא נשלחת אליך, או שאתה נותן מענה או שאתה מעלה אותה לסדר. 

יחיאל זוהר:

לא נכון. 

טל שלמה אדרי:
מה לא נכון? 
יחיאל זוהר:

לא נכון. 

טל שלמה אדרי:
יש סעיף חוק, אני אקריא לך אותו? 

יחיאל זוהר:

אתה יכול להקריא. 

טל שלמה אדרי:
אני אקריא לך אותו. 
יחיאל זוהר:

לפני שאתה מקריא אותו, תשמע - מרגע שעניתי, גם אם לא מוצא חן בעיניך, יש דרך. זה לא להביא את זה למועצה, כי המועצה לא...
טל שלמה אדרי:
אין בעיה. 

יחיאל זוהר:

יש דרך, יש לך אפשרות לפנות לממונה על המחוז. 

טל שלמה אדרי:
נכון, נכון, אבל ברגע שאתה נותן לי תשובה, שהתשובה התוכן שלה 'תפנה לגזבר', פה זה לא תשובה, זה מענה. אתה מתייחס, זה נקרא התייחסות. כשאותה כותב לי מכתב תשובה, התשובה צריכה להיות מנומקת. 
יחיאל זוהר:

תקרא לזה לא תשובה, תקרא לזה מענה, תקרא לזה מה שאתה רוצה... הסעיף הראשון בשאילתא- 

טל שלמה אדרי:
לא אתה, באמצעותו. 

יחיאל זוהר:

צריך שהפנייה תנוסח בקיצור נמרץ על דברים עובדתיים בלבד. 

עו"ד יעל ארביב:
בקצרה... 

טל שלמה אדרי:
רק עובדתי. 

יחיאל זוהר:

אתה קודם כל מפרסם אותו בעיתון אחר כך אתה רוצה ממני תשובות. 

טל שלמה אדרי:
רגע, אני רוצה לשאול שאלה, תקציב השנתי שהוא על מאות סעיפים, אתה רוצה שאני אכתוב שאילתא אחת על שאלה? יש לך סעיפי תקציב. 

יחיאל זוהר:

לא, לא. 

טל שלמה אדרי:
לא אמרתי לך שתשיב לי... הגזבר יודע את המידע. 

יחיאל זוהר:

הוא לא יכול לענות לך. הוא לא יכול. 

טל שלמה אדרי:
עכשיו אתה אמרת לו שיענה לי תשובה, אז מה? 

יחיאל זוהר:

לא, הוא יישב איתך, הוא לא יענה לך על כלום. 

עו"ד יעל ארביב:
... מה זה שאילתא. 

טל שלמה אדרי:
אני יודע מה זו הגדרה של שאילתא. 

עו"ד יעל ארביב:
אז אם אתה יודע מה ההגדרה של שאילתא, זה לא עמוד וחצי של שאלות. שאילתא לפי התוספת לפקודה, כתוב בצורה מאוד ברורה. וגם זאת שאלה, איזה סוג של שאילתא אתה מגיש. ה אם זו שאילתא אישית לראש העיר או שאילתא רגילה. שאילתא רגילה מגיעה למועצה, שאילתא אישית זה מכתב... בכתב. 

טל שלמה אדרי:
אז אני יכול להראות לך עשרות שאילתות, לא רק מעיריית נתיבות, עשרות שאילתות שהן כתובות כמו בדרך שלי, ונתנו להן תשובה. נתנו תשובה נתנו תשובה על ידי הגורמים שצריכים לתת תשובה, בסדר? 

עו"ד יעל ארביב:
אני לא יודעת. 
יחיאל זוהר:

אז מי שצריך לתת תשובה, שייתן. אם אני לא הייתי בסדר, זכותך, אתה יודע לפנות, תפנה. תפנה למבקר, תפנה... 

טל שלמה אדרי:
אין לנו מבקר. 

יחיאל זוהר:

בסדר, יש ממונה על המחוז, תפנה אליו, הוא ייתן לך תשובות. אני עונה, אתה יודע, אני אגיד לך משהו, אני במלוא הנימוס מתייחס, באמת.
טל שלמה אדרי:
... במלוא הנימוס גם. 

יחיאל זוהר:

אני אגיד לך משהו, אם היה מישהו אחר, אם היית מדבר איתי לפני חמש שנים, והיית כותב מה שאתה כותב נגדי, לא היית נשאר פה דקה, הייתי מרים אותך מלמעלה למטה למעלה למטה. אני כבר השתניתי, אני השתניתי, גמרנו. 

טל שלמה אדרי:
לא, לא, זה לא שהשתנית. 

יחיאל זוהר:

נהייתי כזה בן אדם שקט. כולם עושים מה שהם רוצים, מדברים. בחייך, עזוב אותך משטויות, אל תנסו את זה לרעה.
טל שלמה אדרי:
אני לא מנצל לרעה. 

יחיאל זוהר:

אני עונה לך, התקופה היא תקופה לא טובה לאף אחד, אנחנו לא נמצאים פה, כל אחד עם התפקידים שלו. במר"פ אני גם מקיים ישיבות עבודה, אבל 30% מהסדר היום שלי, 70% מחקתי, ביטלתי, לא יכול, אני לא יכול. יש כל כך הרבה דיונים וכל כך הרבה ישיבות, כל כך הרבה, לא מספיק. אז אני בא ואומר לך תשובה שלי, לא שאני מתחמק, אני נותן לך תשובה, מי שאחראי על 1, 2, 3 ו-4 זה הגזבר במקרה הזה. ותשובה אחרת שאתה תקבל ממני, אני אפנה אותך גם למנהלת נתיבים, ואני אפנה אותך ליועץ המשפטי הקודם, ואולי יענה לך.
טל שלמה אדרי:
אולי יענה, אולי. 

יחיאל זוהר:

מה אני אומר לך, אני נותן למי שאחראי, אחראי, אני לא יכול, יש לי אגב פרוטוקולים. אני אתן לך את הדבר הכי קיצוני, ובזה אני מסיים. סיפור התרומות, התרומות שניתנו לעירייה ככל שניתנו, מופיע בעשר ישיבות שונות, תקשיב טוב, בהקלטה שבה אני אומר, אף אחד מהנוכחים פה, ולא רק הנוכחים, גם אלה שעובדים אצלכם, לא יכול לקבל תרומה מבלי שהיא רשומה. אני כותב את זה. אף אחד מכם לא יכול לקבל לא תלושים ולא זה ולא זה, אלא באמצעות נתיבים. למה באמצעות נתיבים? כי להם יש אפשרות בחוק ואנחנו אין לנו בעירייה סעיף 46 אז אני מפנה את זה לנתיבים. כל הסיפור הזה של התלמוד מרוכז במקום אחד. יש קטלוג אצלו, יש לו רישום של כל מה שהתקבל לאן זה הלך, מה בוצע, מה לא וצע. אני לא מתחמק משום דבר ואני לא אכתוב לך את כל זה ואני לא אפרש לך את כל הביצוע אני אגיד לך – לך שב עם הגזבר ושב עם דפנה במקרה הזה. ואתה תקבל תשובות, ואם לא תקבל תשובות, כמו שאתה אומר עכשיו, לא הסכים להיפגש איתך או לא... נקצר את זה, אז אני אדבר איתו. אז הנה אני מדבר פה ואני אומר, תיפגשו, תגמרו את הסיפור וזה הכל. אז בואו חבר'ה, תרימו כוסית. 

כנרת אגור כהן:
רגע, יש לי שאלה. שאתה אומר 70% מהזמן שלך מופנה למלחמה, מה מופנה למלחמה? מה, אנחנו לא מוכנים? מה הבעיה? למה 70%? זה לא שאנחנו מותקפים, אנחנו פה בנתיבות. 

יגאל פרץ:

אבל תבואי למר"פ ותראי.
כנרת אגור כהן:
כן, אז מה? 

יגאל פרץ:

אז תבואי למר"פ ותראי.
כנרת אגור כהן:
מה? אז תספרו לי. אני לא יכולה להגיע למר"פ, אתה יכול לספר לי? תודה. 

יחיאל זוהר:

אבל בישיבת מועצה את רוצה? 

כנרת אגור כהן:
אתה יכול לספר בקצרה מה עושים שם? 

טל שלמה אדרי:
יש דוברות של העירייה. 
דובר:


כנרת, שעת פנאי פה עכשיו? נשב פה נתחיל לספר לך מה קורה? 

כנרת אגור כהן:
לא, אני רוצה בקצרה. 

דובר:


או שתבואי לישיבות... 

כנרת אגור כהן:
מישהו שואל שאלה – לך תקרא מסמכים, זה שואל שאלה – לך זה. אפשר תשובה? מה ה-70%? 

יחיאל זוהר:

אני מציע לך, תעברי לאופוזיציה, אני אענה לך. 

כנרת אגור כהן:
נו, באמת. 

יחיאל זוהר:

לא, באמת. תעשי טובה, תעברי לאופוזיציה. 

כנרת אגור כהן:
לא, זה מעניין אותי לדעת מה. 

יחיאל זוהר:

תבואי תתנדבי. 

כנרת אגור כהן:
מה הקשר למתנדבים? להיות חבר מועצה זה להתנדב. 

יחיאל זוהר:

תבואי כחברת מועצה, תבקרי שם, תראי את הדברים. 

כנרת אגור כהן:
אני ביקרתי במלחמה הקודמת, ישבתי שם, שמעתי, זה אומר זה. 

יחיאל זוהר:

נו, אז מה את רוצה?

כנרת אגור כהן:
אני רוצה לדעת למה יש מצב כל כך שגוזל את כל הזמן? מה, אנחנו לא מוכנים? מה, מקלטים, מה? 

יגאל פרץ:

בטח שלא, לומדים לקח מכל מקרה שקורה. 

כנרת אגור כהן:
למה לא מוכנים? 

יחיאל זוהר:

מה את שואלת? 

דובר:


היא אומרת למה אתה מקדיש 70% מהזמן לטובת המצב? 

יחיאל זוהר:

כי אני רוצה להקדיש את זה. 

כנרת אגור כהן:
אין בעיה. אבל למה, מה? אפשר לספר? לא מצחקק ולא שום דבר. מה, העיר לא מוכנה לחירום? למה כל כך הרבה זמן? 

יחיאל זוהר:

צריך לנהל את החירום. 

ראובן פיניש:
צריך להכין אותם, יש מערכות חירום, יש מערכות חינוך, יש מקלטים. 

כנרת אגור כהן:
כן, נו. 

ראובן פיניש:
יש הרבה דברים שנעשים וכל דבר- 

כנרת אגור כהן:
אבל מה זה קשור ל...? 

ראובן פיניש:
וכל דבר שמארגנים אותו, דרושים הרבה אנשים שיפעלו סביב ויארגנו אותם. זה לא דברים שנעשים לבד. 

כנרת אגור כהן:
כן, אבל 70% מהזמן? 

ראובן פיניש:
כן, 70%. 

כנרת אגור כהן:
מה, לא היינו מוכנים לפני? לא יצאנו מאיזו מלחמה של שנתיים?

שי עמר:

רגע, כנרת, בואי נעשה סדר. יש מנהלי מכלולים, כל אחד יש לו את התפקיד שלו. ראש העיר מנהל את כל האירוע הזה ומתכלל אותו ביחד עם פיקוד העורף. בסופו של דבר, כדי לנהל את כל המעגל וכל העגלה הזאת, צריך שמישהו ינהל את זה. זה לוקח זמן, כי צריך לתת התייחסות לכל דבר בנפרד. 

כנרת אגור כהן:
אני לא קיבלתי תשובה. 

יחיאל זוהר:

טוב, יאללה, חבר'ה. 

כנרת אגור כהן:
לא יודעת למה 70%. זה רק אומר שאנחנו לא מוכנים וזה מאוד עצוב. 

יחיאל זוהר:

אני מציע שתקרא לה באחד הימים הקרובים, שתבוא תראה את זה בעצמה. 

דובר:


הערכות מצב. 

כנרת אגור כהן:
הערכות מצב אבל זה בערב? תבואי ותתרשמי מהעשייה. 

יחיאל זוהר:

מה עושים ה-50 איש שיושבים שם יום ולילה? 

כנרת אגור כהן:
אבל מה זה קשור לפעילות של העירייה, שאתה אומר ש-70% מהזמן הולך לזה. 

יחיאל זוהר:

מה את רוצה, שאני אחלק את עצמי? אני אהיה פה?

כנרת אגור כהן:
... צריך מזה לשבת שם. אבל מה לא מוכן בעיר שלנו למלחמה? 

יחיאל זוהר:

הכל מוכן, צריך להפעיל את זה. 

כנרת אגור כהן:
אתה צריך להפעיל את זה? לא. 

יחיאל זוהר:

אז מי?

כנרת אגור כהן:
יש אנשים שמפעילים. 

יחיאל זוהר:

נו, ומי מנהל את זה?

כנרת אגור כהן:
הם מדווחים לך את זה. 

יחיאל זוהר:

ומי מנהל את זה? 

יגאל פרץ:

יש לימודים, אין לימודים, כן מעונות, לא מעונות, יש חינוך, אין חינוך. ים של נושאים. 

כנרת אגור כהן:
כן, אבל זה לא משהו שלוקח את כל הזמן. לא קיבלתי תשובה על זה. מה לא מוכן פה בעיר למלחמה, חוץ מאשר לדבר...

יחיאל זוהר:

יאללה. 

דובר:


גם מזל טוב לאוריאל וגם יום הולדת לשי. 

יחיאל זוהר:

יום הולדת, ושנה טובה, ושיהיה לנו חג כשר ושמח. ואני אגיד לכם עוד משהו, אני מאחל לעצמנו, כולנו, שהמלחמה הזאת תיגמר במצב שנהיה הרבה שנים טובות ונעימות. לחיים, חג שמח. 


___________________


___________________

               מר ראובן פיניש



מר יחיאל זוהר

             מ"מ מנכ"ל העירייה


          ראש העירייה
קובץ החלטות

1.
אישור מועצת העיר להתקשרות בפטור ממכרז לעבודות פיתוח לפי סעיף 198 א' לפקודת העיריות (נוסח חדש), עם היזם חברת סולם יעקב א.י. השקעות ונכסים בע"מ, וזאת על ב0יס המלצת הוועדה המקצועית. 
החלטה:
הוחלט פה אחד לאשר התקשרות בפטור ממכרז לעבודות פיתוח לפי סעיף 198 א' לפקודת העיריות (נוסח חדש), עם היזם חברת סולם יעקב א.י. השקעות ונכסים בע"מ, וזאת על ב0יס המלצת הוועדה המקצועית.
2.
אישור תב"ר מס' 2437 עבודות פיתוח באזור התעשייה ממשרד הכלכלה בסך 1,080,000 ₪ עבור שדרוג מרכזים מסחריים – החלטת ממשלה. 
החלטה:
הוחלט פה אחד לאשר תב"ר מס' 2437 עבודות פיתוח באזור התעשייה ממשרד הכלכלה בסך 1,080,000 ₪ עבור שדרוג מרכזים מסחריים – החלטת ממשלה.
3.
אישור תב"ר מס' 2436 ממשרד החינוך בסך 21,166 ₪ עבור נגישות אקוסטית פרטנית – אפיקי מים. 
החלטה:
הוחלט פה אחד לאשר תב"ר מס' 2436 ממשרד החינוך בסך 21,166 ₪ עבור נגישות אקוסטית פרטנית – אפיקי מים.

